549 
T 
samme Fund og Litteraturangivelser, som er fremdragne her i denne 
Afhandling. 
Jeg skal derefter gaa over til mit eget Bidrag til dette Spørgs- 
maal. 
Under mit Ophold ved Godthaab blev i Sommeren 1900 fra 
min Ven Herjulf Jørgensen (død 1911), som da bestyrede Kolo¬ 
nien Holsteinsborg, tilsendt mig en skindlagt Ederfugl, som han 
havde modtaget friskskudt fra en Grønlænder, som havde skudt 
Fuglen ved nævnte Koloni d. 10. Jan. samme Aar. Kolonibestyreren 
havde heldigvis hurtigt set, at Grønlænderen havde Ret i, at Fuglen 
var stærkt afvigende fra en almindelig Kongeederfugl, som den 
iøvrigt lignede, saa han var ikke i Tvivl om, at den vilde have 
Interesse for mig, hvorfor han lod den skindlægge og ved første 
Postlejlighed var saa venlig at sende den til mig. Dens Fjerdragt 
var saaledes, at jeg straks ved Synet af den ikke kunde andet end 
ansé den for at være en Bastard af Som. moll. og Som. spectab., 
en Anskuelse, som tilfulde tiltraadtes af Herluf Winge, da jeg efter 
min Hjemkomst til Danmark (i 1901) præsenterede ham Skindet. Ved 
et senere foretaget Gennemsyn af mine fra Grønland hjembragte 
Ederfugleskind fandt jeg til min store Overraskelse et af en Fugl, 
skudt ved Narssak (ved Godthaab) d. 28. Febr. 1894, som jeg den 
Gang, da jeg af en Grønlænder modtog Fuglen, havde bedømt at 
være en Som. spectab., kun med en fra det almindelige afvigende 
Fjerdragt. Ved nu at sammenholde den med Fuglen fra Holsteins¬ 
borg syntes det mig klart, at den lige som denne ogsaa maatte 
ansés for at være en Krydsning af de to almindelige grønlandske 
Ederfuglearter 5. moll. og 5*. spect., hvilken Anskuelse Winge ved 
Besigtigelsen af begge Fuglene ligeledes ganske tihraadte. 
Da de to Skind maatte antages at afgive de eneste hidtil eks¬ 
isterende Eksempler paa nogenlunde sikkert formodet Bastarddan¬ 
nelse mellem de to nævnte Ederfuglearter, raadede Winge mig 
kraftigt til at afgive en Redegørelse for deres Historie og Udseende 
ledsaget af en god Afbildning til nærværende Tidsskrift. Efter at 
have modtaget velvillig pekuniær Understøttelse til dette Formaal 
af Carlsbergfondet, sendte jeg begge Skindene — efter for Sikker¬ 
heds Skyld at have ladet tage gode fotografiske Billeder af dem — 
til Kunstmaler H. Grønvold i London. Han fremstillede deres 
Udseende i en yderst omhyggeligt udført Akvarel, som derpaa af 
